Purtătorul de cuvânt al Patriarhiei Române, Vasile Bănescu, a condamnat ferm declarațiile lui Medvedev, caracterizându-le drept pline de ură și propagandistice.
"Românii, după cum se știe, nu sunt o națiune, ci un mod de viață. Părea că nu ne mai poate surprinde nimic. Liderii europeni - idioți, slabi, nimicuri. Dar nu, ne-au dat un motiv din nou. Vor să returneze aurul României", a scris Medvedev într-o postare făcută pe pagina sa de VKontakte, echivalentul rusesc al Facebook.
Medvedev afirmă că "românii nu sunt o națiune" este un citat din filmul rusesc "Brat 2" (2020) al regizorului răposat Alexei Balabanov.
Fostul președinte și premier rus mai spune în postarea sa că guvernul sovietic a naționalizat în 1918 tezaurul României pentru "comportamentul necorespunzător" al României și că ulterior țara noastră a refuzat să "plătească datoriile" sale către "Imperiului Sovietic".
"România a acceptat acest lucru și apoi a primit de la noi renunțarea la reparațiile pentru perioada sa nazistă din timpul celui de-al Doilea Război Mondial. Ei bine, acum, din nou, apetitul s-a reînviat la diferiți idioți din Parlamentul European", și-a continuat el mesajul.
"Ei bine, chiar nu știu ce să răspund la o asemenea obrăznicie. UE a furat active de 300 de miliarde de dolari de la Rusia și cere să returneze aurul României", a mai notat Medvedev, cu referire la activele rusești înghețate de blocul comunitar.